Ohutusloa ja tegutsemise ohutustunnistuse taotlemise ning vormistamise kord – Riigi Teataja
Ohutusloa ja tegutsemise ohutustunnistuse taotlemise ning vormistamise kord
Ohutusloa ja tegutsemise ohutustunnistuse taotlemise ning vormistamise kord - sisukord
§ 2 Ohutusloa ja tegutsemise ohutustunnistuse taotlus
§ 3 Ohutusloa ja tegutsemise ohutustunnistuse väljaandmine
§ 4 Ohutusloa ja tegutsemise ohutustunnistuse muutmine või uuendamine
RT I, 19.02.2019, 22
Vastu võetud 24.03.2014 nr 24
RT I, 29.03.2014, 2
jõustumine 01.04.2014
Määrus kehtestatakse raudteeseaduse § 22 lõike 9 alusel.
Määrusega kehtestatakse avaliku raudtee majandamiseks vajaliku ohutusloa A ja B osade (edaspidi koos ohutusluba), samuti mitteavalikul raudteel raudteeliikluse korraldamiseks, mitteavalikul raudteel kaubaveo korraldamiseks või mitteavalikul raudteel, mis ei ole ühenduses avaliku raudtee võrgustikuga, reisijateveo korraldamiseks vajaliku tegutsemise ohutustunnistuse taotlemise ja vormistamise kord.
§ 2. Ohutusloa ja tegutsemise ohutustunnistuse taotlus
(1) Ettevõtja esitab ohutusloa A ja B osa saamiseks, selle muutmiseks või uuendamiseks Tarbijakaitse ja Tehnilise Järelevalve Ametile avalduse käesoleva määruse lisas 1 toodud vormil.
(2) Ettevõtja esitab tegutsemise ohutustunnistuse saamiseks, muutmiseks või uuendamiseks Tarbijakaitse ja Tehnilise Järelevalve Ametile avalduse käesoleva määruse lisas 2 toodud vormil.
(3) Avaliku raudtee majandamiseks vajaliku ohutusloa A või B osa või mitteavalikul raudteel raudteeliikluse korraldamiseks, mitteavalikul raudteel kaubaveo korraldamiseks või mitteavalikul raudteel, mis ei ole ühenduses avaliku raudtee võrgustikuga, reisijateveo korraldamiseks vajaliku tegutsemise ohutustunnistuse saamiseks, muutmiseks või uuendamiseks esitab ettevõtja eraldi avaldused.
§ 3. Ohutusloa ja tegutsemise ohutustunnistuse väljaandmine
(1) Ohutusloa A osa annab Tarbijakaitse ja Tehnilise Järelevalve Amet välja turvapaberile trükitult käesoleva määruse lisas 3 toodud vormil.
(2) Ohutusloa B osa annab Tarbijakaitse ja Tehnilise Järelevalve Amet välja turvapaberile trükitult käesoleva määruse lisas 4 toodud vormil.
(3) Tegutsemise ohutustunnistuse annab Tarbijakaitse ja Tehnilise Järelevalve Amet välja turvapaberile trükitult käesoleva määruse lisas 5 toodud vormil.
§ 4. Ohutusloa ja tegutsemise ohutustunnistuse muutmine või uuendamine
Ohutusloa ja tegutsemise ohutustunnistuse muutmisel või uuendamisel annab Tarbijakaitse ja Tehnilise Järelevalve Amet välja uuesti vormistatud ohutusloa või tegutsemise ohutustunnistuse vastavalt käesoleva määruse §-le 3.
[Käesolevast tekstist välja jäetud.].
Määrus jõustub 2014. aasta 1. aprillil.
Lisa 1 Ohutusloa taotluse vorm
Lisa 2 Tegutsemise ohutustunnistuse taotluse vorm
Lisa 3 Ohutusloa A osa vorm
Lisa 4 Ohutusloa B osa vorm
Lisa 5 Tegutsemise ohutustunnistuse vorm


§ 2 Fluoritud kasvuhoonegaaside ning neid sisaldavate toodete, seadmete ja süsteemide käitlemise nõuded
§ 3 Mootorsõidukite, trammi või raudteeveeremi kliimaseadmete kontroll ja fluoritud kasvuhoonegaasi lekke vältimine
§ 4 Fluoritud kasvuhoonegaaside käitlemise kohta andmeid koondavad asutused
RT I, 13.12.2016, 6
Vastu võetud 09.12.2016 nr 143
Määrus kehtestatakse atmosfääriõhu kaitse seaduse § 206 lõike 6 alusel.
Turustamine käesoleva määruse tähenduses on Eestis turule laskmine Euroopa Parlamendi ja nõukogu määruse (EL) nr 517/2014 fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta (ELT L 150, 20.5.2014, lk 195–230) artikli 2 punkti 10 tähenduses.
§ 2. Fluoritud kasvuhoonegaaside ning neid sisaldavate toodete, seadmete ja süsteemide käitlemise nõuded
Fluoritud kasvuhoonegaase ning neid sisaldavaid tooteid, seadmeid ja süsteeme käideldakse Euroopa Parlamendi ja nõukogu määruses (EL) nr 517/2014, atmosfääriõhu kaitse seaduses, tööstusheite seaduses, jäätmeseaduses ja käesolevas määruses sätestatud nõuete kohaselt.
§ 3. Mootorsõidukite, trammi või raudteeveeremi kliimaseadmete kontroll ja fluoritud kasvuhoonegaasi lekke vältimine
Liiklusseaduse tähenduses mootorsõiduki või trammi ja raudteeseaduse tähenduses raudteeveeremi kliimaseadmesse võib fluoritud kasvuhoonegaasi lisada, kui teenindus- ja parandustööde tegija on veendunud kliimaseadme lekkekindluses.
§ 4. Fluoritud kasvuhoonegaaside käitlemise kohta andmeid koondavad asutused
(1) Eestis turustatud ravimites sisalduvate fluoritud kasvuhoonegaaside kohta koondab andmeid Ravimiamet.
(2) Liiklusregistris arvel olevate N1-, N2-, N3- ja O-kategooria sõidukite kohta, mille keretüüp on külmik, koondab andmeid Maanteeamet.
(1) Ravimiamet esitab iga aasta 20. juuniks Keskkonnaministeeriumile lisas 1 kehtestatud vormil aruande eelmisel kalendriaastal Eestis turustatud ravimites sisaldunud fluoritud kasvuhoonegaaside kohta.
(2) Maanteeamet esitab iga aasta 20. juuniks Keskkonnaministeeriumile lisas 2 kehtestatud vormil aruande eelmise kalendriaasta 31. detsembri seisuga liiklusregistris arvel olnud N1-, N2-, N3- ja O-kategooria sõidukite kohta, mille keretüüp on külmik.
(3) Fluoritud kasvuhoonegaaside turustaja esitab iga aasta 20. juuniks Keskkonnaministeeriumile lisas 3 kehtestatud vormil aruande fluoritud kasvuhoonegaaside koguste ja tüüpide kohta, mida ta on eelmisel kalendriaastal Eestis turustanud.
(4) Fluoritud kasvuhoonegaase sisaldavate aerosoolide tootja esitab iga aasta 20. juuniks Keskkonnaministeeriumile lisas 4 kehtestatud vormil aruande eelmisel kalendriaastal Eestis enda toodetud fluoritud kasvuhoonegaase sisaldavate aerosoolide koguse, tootmisel kasutatud fluoritud kasvuhoonegaasi koguse ja tüübi kohta, tootmisprotsessi käigus tekkinud ainekao ja Eestis turustatud toodangu koguse kohta.
(5) Fluoritud kasvuhoonegaase sisaldavate ühekomponendiliste polüuretaanvahtude tootja esitab iga aasta 20. juuniks Keskkonnaministeeriumile lisas 5 kehtestatud vormil aruande eelmisel kalendriaastal Eestis enda toodetud fluoritud kasvuhoonegaase sisaldavate ühekomponendiliste polüuretaanvahtude koguse, Eestis turustatud toodangu koguse ja tootmisel kasutatud fluoritud kasvuhoonegaasi tüübi kohta, fluoritud kasvuhoonegaaside sisalduse kohta ühes balloonis ning tootmisprotsesside käigus tekkinud ainekao kohta. Teiste vahutüüpide tootja esitab andmed vahtude tootmisel kasutatud fluoritud kasvuhoonegaaside koguse, tüübi ja tootmisprotsessi käigus tekkinud ainekao kohta.
(6) Reeder meresõiduohutuse seaduse tähenduses, kelle valduses olnud, Eesti Vabariigi lipu all sõitnud laevas sisaldus fluoritud kasvuhoonegaase, esitab iga aasta 20. juuniks Keskkonnaministeeriumile lisas 6 kehtestatud vormil aruande eelmisel kalendriaastal tema valduses olnud, Eesti Vabariigi lipu all sõitnud laevas paiknenud jahutusseadmetes, kliimaseadmetes või tuletõrjeseadmetes sisaldunud fluoritud kasvuhoonegaaside koguste ja tüüpide ning kasutuse käigus tekkinud ainekao kohta. Aruandes tuleb esitada andmed iga laeva kohta, milles sisaldus fluoritud kasvuhoonegaase, märkides laeva ehitusaasta, ja iga laevas paiknenud ühte tüüpi fluoritud kasvuhoonegaasi kohta eraldi real.
(7) Raudteeveo-ettevõtja raudteeseaduse tähenduses, kelle valduses olnud raudteeveeremis sisaldus fluoritud kasvuhoonegaase, esitab iga aasta 20. juuniks Keskkonnaministeeriumile lisas 7 kehtestatud vormil aruande eelmisel kalendriaastal tema valduses olnud raudteeveeremi kohta, mis on registreeritud riiklikus raudteeliiklusregistris ning mida kasutatakse Eestis. Aruandes märgitakse fluoritud kasvuhoonegaase sisaldavate jahutusseadmete, kliimaseadmete või tuletõrjeseadmetega vagunite ja vedurite arv, neis sisaldunud fluoritud kasvuhoonegaaside kogused ja tüübid ning kasutuse käigus tekkinud ainekadu.
(8) Aruanded esitatakse Keskkonnaministeeriumile võimaluse korral elektrooniliselt atmosfääriõhu kaitse seaduse § 192 lõike 2 alusel asutatud fluoritud kasvuhoonegaase ja osoonikihti kahandavaid aineid sisaldavate toodete, seadmete, süsteemide ja mahutite ning käitlemistoimingute registri FARU aruandlusmooduli kaudu, elektroonilisel kujul digiallkirjastatuna või allkirjastatuna paberil posti teel.
Lisa 1 Aruanne Eestis turustatud ravimites sisaldunud fluoritud kasvuhoonegaaside kohta
Lisa 2 Aruanne liiklusregistris arvel olevate N1-, N2-, N3- ja O-kategooria sõidukite kohta, mille keretüüp on külmik
Lisa 3 Aruanne Eestis turustatud fluoritud kasvuhoonegaaside koguste kohta
Lisa 6 Aruanne Eesti Vabariigi lipu all sõitvatel laevadel paiknevate fluoritud kasvuhoonegaase sisaldavate seadmete kohta